548 
Overhuden er, som hos de foran beskrevne Eriocaulacéformer, 
meget storcellet med tynde Ydervægge og store Cellekærner; særlig 
gælder dette om Oversidens, mellem hvis i Tværsnit temmelig höje, 
sete fra Oversiden rektangulære Celler der ikke findes Spalteaabn- 
inger. Her forekommer derimod en Haarform [IX,9], som, saa vidt 
mig bekendt, endnu ikke er funden hos énkimbladede Planter, nem- 
lig det særlig fra Malpighiaceerne og Cheiranthus bekendte , Malpi- 
ghiacé-Haar*; det er altsaa spoleformet, befæstet ved sin Midte og 
tæt tiltrykt til Bladoverfladen; dets Stilkcelle er meget lille og 
hvælvet, denne sidder atter paa en i Overhuden indsæpket Grund- 
celle, dannet som hos Eriocaulon; dets Kutikula er noget knudret, 
men Cellevæggen er ikke særlig tyk, og navnlig har jeg ikke kunnet 
paavise de mange Lag i den, som udmærke Haaret hos Malpighia; 
medens dette har en meget betydelig Störrelse, er Psilocephalus- 
Haaret temmelig lille og har derfor hidtil ganske undgaaet ogsaa 
de deskriptive Forfatteres Opmærksomhed. Undersidens Overhud er 
meget lavere end Oversidens, og her findes Spalteaabninger, der 
ganske ere som de foregaaende Arters. De sidde i Dobbeltrækker 
paa langs, afvexlende med spalteaabningsfri Striber, idet de som 
sædvanligt mangle paa de i øvrigt ikke fremtrædende, parallele 
Nerver. 
Bladkødet, hvis Sammensætning strax nöjere skal omtales, inde- 
slutter tæt under sit Assimilationsvæv, altsaa i Bladets øvre Halv- 
del, en (paa Tværsnit) enkelt Række af i Regelen syv normale, 
kollaterale, af tydelige, tyndvæggede, kredsrunde Skeder omgivne 
Karstrænge; heraf er den midterste störst; enhver af disse hviler 
раа en i Regelen tre Cellelag bred Liste af bladgröntløse, klare, 
langstrakte, parenkymatiske, ikke forvedede Celler, aabenbart af 
mekanisk Betydning, idet disse Ribber bidrage til Bladets Afstiv- 
ning og svare til Sejbaststrænge andensteds. En lav Belægning af 
lignende Vær findes over Midtnerven; her ere ogsaa Oversidens 
Overhudsceller af kun den halve Höjde. Ingen af de øvrige Kar- 
strænge have mekanisk Væv ovenover sig. Tvyærribber imellem 
Karstrængene forekomme ikke. 
